**แบบสัมภาษณ์ โครงการการจัดการภัยพิบัติ (กรณีจังหวัดนราธิวาส)**

**ชื่อผู้ให้สัมภาษณ์ นายธรรมนูญ บำรุงเพ็ชร .**

**วัน เดือน ปี ที่สัมภาษณ์ 11 ตุลาคม 2564 .**

**เวลา 10.00 น .**

**ระบุกลุ่มตัวอย่าง**

1. เจ้าหน้าที่พรุโต๊ะแดง

2. เจ้าหน้าที่พรุบาเจาะ

**คำชี้แจง**

แบบสัมภาษณ์นี้ใช้สำหรับสัมภาษณ์เพื่อสร้างการมีส่วนร่วมในการแสดงความคิดเห็นถึงแนวทางการขับเคลื่อนในการจัดการพิภัยในพื้นที่ ประกอบด้วย

**ตอนที่ 1** ข้อมูลทั่วไปของผู้ให้สัมภาษณ์

**ตอนที่ 2** ข้อคำถามเกี่ยวกับสถานการณ์และสภาพแวดล้อมทั่วไปในการจัดการไฟป่าในพื้นที่

ข้อมูลที่ได้จาการสัมภาษณ์จากความคิดเห็นของท่านจะเป็นประโยชน์อย่างยิ่งในการจัดทำยุทธศาสตร์ในการขับเคลื่อนการจัดการภัยพิบัติในพื้นที่อย่างมีส่วนร่วม และพัฒนาผลการดำเนินงานให้เกิดประสิทธิภาพและประสิทธิผลมากยิ่งขึ้น ข้อมูลที่ได้จากการสัมภาษณ์ของท่านจะไม่มีผลกระทบต่อท่านแต่ประการใด และขอขอบพระคุณมา ณ โอกาสนี้

**ตอนที่ 1 ข้อมูลทั่วไปของผู้ให้สัมภาษณ์**

1. ชื่อ นายธรรมนูญ นามสกุล บำรุงเพ็ชร .

2. อายุ 52 ปี

3. ระดับการศึกษา ปริญญาโท . .

4. ที่อยู่ เลขที่ 1 หมู่ที่ 1 ตำบลควนลัง อำเภอหาดใหญ่ จังหวัดสงขลา 90110 .

**ตอนที่ 2 ข้อคำถามเกี่ยวกับสถานการณ์และสภาพแวดล้อมทั่วไปในการจัดการไฟป่าในพื้นที่**

1. ในการจัดการภัยพิบัติไฟไหม้ป่าในพื้นที่ของท่าน มีหน่วยงาน/กลุ่มภาคีเครือข่ายใดบ้างที่เข้ามามีบทบาทและมีส่วนร่วมในการจัดการภัยพิบัตินั้น

1.1 สถานีควบคุมไฟป่าพรุโต๊ะแดง โครงการชลประทานที่รับผิดชอบบริหารจัดการน้ำในพรุโต๊ะแดง

1.2 จังหวัดนราธิวาส ฝ่ายปกครองระดับอำเภอ ตำบลในเขตพื้นที่รอบพรุโต๊ะแดง

1.3 กำนัน ผู้ใหญ่บ้าน ผู้นำท้องถิ่น และราษฎรในพื้นที่ กลุ่มนักอนุรักษ์พื้นที่ป่าพรุโต๊ะแดง .

2. หน่วยงานต่าง ๆ เหล่านั้นเข้ามามีบทบาทหรือมีส่วนช่วยเหลือในการจัดการภัยพิบัติไฟไหม้ป่าในพื้นที่อย่างไร

2.1 ดำเนินปฏิบัติหน้าที่การดับไฟป่า จัดหาแหล่งน้ำต้นทุนเพื่อช่วยสนับสนุนการดับไฟป่า .

2.2 มอบหมายงานและสั่งการเจ้าหน้าที่ฝ่ายปฏิบัติการดับไฟป่าในพื้นที่ ดูแลเรื่องแผนงานและ .งบประมาณดับไฟป่า

2.3 ให้ความร่วมมือ ช่วยเหลือและประสานงานกับเจ้าหน้าที่ในการดับไฟป่า . .

3. ท่านคิดว่าในการจัดการไฟไหม้ป่าในพื้นที่ของท่านควรจะจัดการอย่างไร และควรมีหน่วยงาน/ภาคีเครือข่ายใดเข้ามีส่วนร่วมบ้าง

โครงการชลประทานในพื้นที่จะควบคุมปริมาณน้ำในคลองสุไหงปาดีบริเวณ ปตร.สุไหงปาดี 1 และ 2 .ให้อยู่ที่ระดับ + 1.200 และ +1.500 ม.รทก.ตามลำดับ เพื่อให้มีน้ำขังในพรุโต๊ะแดงอยู่ตลอดในช่วงฤดูแล้ง .ป้องกันการเกิดไฟป่า หากเกิดไฟไหม้ป่าพรุโต๊ะแดง หน่วยงานสถานีควบคุมไฟป่าพรุโต๊ะแดงสามารถมีน้ำช่วยเหลือในการดับไฟป่า .

4. จากการจัดการกับปัญหาไฟไหม้ป่าที่ผ่านมามีอุปสรรคหรือข้อจำกัดอะไรบ้าง

ที่ผ่านมาไฟป่าจะเกิดขึ้นบริเวณเหนือ ปตร.สุไหงปาดี 2 ขึ้นไป ประมาณ 4-5 กม. (บริเวณบ้านป่าหวาย) . การเก็บกักน้ำที่ .ปตร.สุไหงปาดี 2 ดังกล่าว ที่ระดับ+1.500 ม.รทก. ในช่วงฤดูแล้งยังไม่สามารถกักเก็บน้ำใน .คลองสุไหงปาดีได้ ถึงบริเวณที่เกิดไฟไหม้ป่าพรุมีปริมาณน้ำอยู่ในคลองเพียงเล็กน้อย จึงทำให้สถานีควบคุมไฟป่าพรุโต๊ะแดงมีน้ำไม่เพียงพอในการดับไฟป่า .

5. จากความสำเร็จที่ผ่านมา ท่านมีวิธีการจัดการในปัญหาภัยพิบัติไฟไหม้ป่านั้นอย่างไร

ใช้วิธีการรักษาระดับน้ำในคลองสุไหงปาดีและพรุโต๊ะแดงด้วย ปตร.น้ำสุไหงปาดี 1 และ 2 ให้อยู่ในเกณฑ์ควบคุมให้มากที่สุด โดยเฉพาะในช่วงฤดูแล้งและจะประสานงานกับสถานี.ควบคุมไฟป่าพรุโต๊ะแดง ตรวจสอบระดับน้ำใต้ดินในพรุ ตามจุดวัดต่างๆ ของสถานีควบคุมไฟป่าพรุโต๊ะแดง หากระดับน้ำใต้ดินในพรุอยู่ต่ำจากผิวดินประมาณ 25-30 ซม.จะพิจารณาเสนอขอใช้เครื่องสูบน้ำเคลื่อนที่ สูบน้ำจากแม่น้ำบางนราบริเวณ ปตร.สุไหงปาดี 1 และ 2 เพิ่มเติมน้ำเข้าไปในพื้นที่พรุโต๊ะแดง. .

6. ท่านคิดว่าควรจะมีทุนทางสังคม/ทรัพยากรทางการบริหาร (คน/งบประมาณ/วัสดุอุปกรณ์/การจัดการต่าง ๆ) ที่จำเป็นในการดำเนินการแก้ปัญหาไฟไหม้ป่านั้น

โครงการส่งน้ำและบำรุงรักษาบางนรา ได้เสนอแผนงานโครงการเพิ่มประสิทธิภาพการระบายน้ำและการเก็บกักน้ำคลองสุไหงปาดีพร้อมอาคารประกอบ บริเวณเหนือ ปตร.สุไหงปาดี 2 ขึ้นไปประมาณ 5 กม. เพื่อเก็บกักน้ำในคลองสุไหงปาดีช่วงบริเวณบ้านป่าหวาย สำหรับการดับไฟป่าในช่วงฤดูแล้งและสามารถระบายน้ำ ที่ท่วมขังบริเวณพรุโต๊ะแดงในช่วงฤดูฝน ซึ่งการดำเนินการจะต้องขออนุญาตใช้พื้นที่ป่าอนุรักษ์ .

7. ท่านคิดว่าควรจะเติมเต็มองค์ความรู้ในการจัดการภัยพิบัติไฟไหม้ป่าให้มีประสิทธิภาพในเรื่องใดบ้าง

ความรู้ความเข้าใจกับราษฎรที่เข้ามาหาของป่าในเขตพรุโต๊ะแดง รวมทั้งราษฎรในพื้นที่ เนื่องจากสาเหตุการเกิดไฟป่ามาจาก.ฝีมือของมนุษย์ หากมีความเข้าใจในการอยู่ร่วมกับป่าที่ถูกต้องจะไม่เกิดปัญหาไฟไหม้ป่าพรุ ความรูด้านการบริหารจัดการน้ำในพรุโต๊ะแดง ซึ่งเป็นเสมือนอ่างเก็บน้ำขนาดใหญ่ สามารถควบคุมด้วยอาคารชลประทานโดยรอบขอบพรุในการเก็บน้ำและระบายน้ำพร้อมทั้งรักษาระดับน้ำตามเกณฑ์ที่เหมาะสมได้.ตลอดปี .

8. ข้อเสนอแนะอื่น ๆ เพิ่มเติม

กิจกรรมพัฒนาต่าง ๆ การของบประมาณเพื่อดำเนินการ ในพื้นที่ป่าพรุโต๊ะแดง สามารถทำได้ยาก เนื่องจากเป็นเขตพื้นที่ป่าอนุรักษ์จะต้องขออนุญาตให้ถูกต้องและได้รับอนุญาตจากรมอุทยานสัตว์ป่าและพันธุ์พืชก่อนจึงจะสามารถเข้าดำเนินการได้ .

**ขอขอบคุณในการให้ความร่วมมือในการสัมภาษณ์ครั้งนี้**